Dødsboet frifindes
Ret: Højesteret (3. instans)
Faggruppe: Civilsag — Almindelig civil sag
Sagsemner: Aftaler;

/

Om restkrav i henhold til kontrakt om køb af bil kunne anmeldes i dødsbo

Sag BS-39568/2019

Dom afsagt den 17. januar 2020

Boet efter A
mod
Jyske Finans A/S

Kreditgiver kunne ikke gøre restkrav gældende over for dødsbo efter tilbagelevering
af bil

I 2015 købte A en bil med Jyske Finans som kreditgiver. Jyske Finans tog
ejendomsforbehold i bilen. Da A døde i 2017, havde han ikke misligholdt købekontrakten.
Dødsboet, der var solvent, ønskede ikke at indtræde i kontrakten og stillede derfor bilen til
rådighed for Jyske Finans. Jyske Finans fik herefter videresolgt bilen og opgjorde et
restkrav, som blev gjort gældende over for dødsboet.

Højesteret fastslog, at bestemmelserne i kreditaftalelovens kapitel 10 – i overensstemmelse
med almindelige principper om solvente dødsboers indtræden i afdødes retsstilling – også
kunne påberåbes af dødsboet.   

Højesteret fastslog endvidere, at der ikke forelå særlige omstændigheder, der kunne
begrunde, at Jyske Finans efter at have fået bilen tilbageleveret kunne gøre yderligere krav
gældende over for dødsboet.

Landsretten var nået til et andet resultat.